Vera Lynn

Dama Vera Margaret Lin (Dame Vera Margaret Lynn, g. 1917 m. kovo 20 d. – m. 2020 m. birželio 18 d.) – anglų atlikėja, kurios muzikiniai įrašai bei koncertai buvo itin populiarūs Antrojo pasaulinio karo metu. Jo metu atlikėja koncertavo kariams Egipte, Indijoje ir Burmoje, o jos populiariausi atliekami kūriniai – „We’ll Meet Again“, „(There’ll Be Bluebirds Over) The White Cliffs of Dover“, „A Nightingale Sang in Berkeley Square“ ir „There’ll Always Be an England“.

Po karo atlikėja ir toliau išliko populiari, dažnai pasirodydama įvairiose britų ir amerikiečių radijo bei televizijos laidose, taip pat jos kūriniai „Auf Wiederseh’n, Sweetheart“ bei „My Son, My Son“ susilaukė didelio populiarumo, pastaris pasiekė pirmąją Jungtinės Karalystės singlų reitingo vietą. Paskutinis Lynn singlas „I Love This Land“ išleistas 1982 m. ir skirtas paminėti Folklandų karo pabaigą. 2009 m., kai atlikėjai buvo 92–ieji metai, ji tapo vyriausiu gyvu asmeniu, pasiekusiu Jungtinės Karalystės albumų reitingo viršūnę, kai jos dainų rinkinys „We’ll Meet Again: The Very Best of Vera Lynn“ pasiekė pirmąją vietą.

Lynn skyrė daug laiko ir jėgų labdarai, dirbdama su organizacijomis, padedančioms buvusiems kariams, neįgaliems vaikams bei krūties vėžio gydimui. Didelė dalis Antrojo pasaulinio karo veteranų apie atlikėją atsiliepė itin teigiamai, o 2000 m. ji buvo įvardinta geriausiai 20–ojo amžiaus dvasią perteikiančia brite. Lynn mirė 2020 m. birželio 18 d. nuo plaučių uždegimo einant 104–uosius metus.

 Diskografija 
Studijiniai albumai
 Sincerely Yours (1949)
 Vera Lynn Concert (1955)
 If I Am Dreaming (1956)
 The Wonderful World of Nursery Rhymes (1958)
 Vera Lynn Sings… Songs of the Tuneful Twenties (1959)
 Sing With Vera (1960)
 Yours (1960)
 As Time Goes By (1961)
 Hits of the Blitz (1962)
 The Wonderful Vera Lynn (1963)
 Among My Souvenirs (1964)
 More Hits of the Blitz (1966)
 Hits of the 60’s – My Way (1970)
 Unforgettable Songs by Vera Lynn (1972)
 Favourite Sacred Songs (1972)
 Vera Lynn Remembers – The World at War (1974)
 Christmas with Vera Lynn (1976)
 Vera Lynn in Nashville (1977)
 Thank You For the Music (I Sing the Songs) (1979)
 Singing to the World (1981)
 20 Family Favourites (1981)
 Vera Lynn Remembers (1984)
 We’ll Meet Again (1989)
 Unforgettable (2010)

Dainų rinkiniai
 Hits of the War Years (1985)
 We’ll Meet Again: The Very Best of Vera Lynn (2009)
 National Treasure – Ultimate Collection (2014)
 Her Greatest from Abbey Road (2017)
 Vera Lynn 100 (2017)

 Išnašos 

Kategorija:Anglijos dainininkai